MATI รวยอื้อ “ไอพีโอ” GULF แถมผลงานท้ายปีแจ่ม! ส่งผลปี 60 พลิกกำไรสนั่น 89 ล้านบาท
MATI รวยอื้อ "ไอพีโอ" GULF แถมผลงานท้ายปีแจ่ม! ส่งผลปี 60 พลิกกำไรสนั่น 89 ล้านบาท พร้อมเล็งปันผล 0.15 บ./หุ้น XD พ.ค.61 กำหนดจ่ายปันผล 24 พ.ค.61
27 ก.พ. 2561

บริษัท มติชน จำกัด (มหาชน) หรือ MATI รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

โดยผลการดำเนินงานประจำปี 60 พลิกกลับมาเป็นกำไร เนื่องจากบริษัทฯ พยายามเร่งหาโอกาสในการทำธุรกิจช่องทางต่างๆ โดยเฉพาะการเป็นผู้นำข่าวสารดิจิทลัอย่างครบวงจรข่าวออนไลน์อันดับ 1 ของประเทศ
รวมถึงการปรับปรุงโครงสร้างองค์กรโดยยุบแผนกการพิมพ์และแผนกขนส่งเพื่อใหส้อดคล้องกับภาวะการแข่งขัน ในอุตสาหกรรม
ขณะที่ในไตรมาสที่ 4 ประจำปี 2560 บริษัทมีการนำเงินสดไปลงทุนในตราสารทุนในความต้องการของตลาดที่เป็นหลักทรัพย์เพื่อค้าซึ่งในไตรมาสดังกล่าวบริษัทรับรู้กำไรจากการปรับมูลค่าเงินลงทุนตามราคายุติธรรมรวมเป็นจำนวนเงิน 79 ล้านบาท ขณะเดียวกัน บริษัทฯมีต้นทุนขายและการให้บริการรวม 633.94 ล้านบาท ลดลง 52.21 ล้านบาท คิดเป็น 7.61%
ทั้งนี้ จากการตรวจสอบข้อมูลของ “ข่าวหุ้นธุรกิจออนไลน์” พบว่า บริษัทฯ ได้รับการจัดสรรหุ้น IPO ของบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF จำนวน 2 ล้านหุ้น ที่ราคา IPO 45 บาท/หุ้น รวมเป็นเงิน 90 ล้านบาท ขณะที่ราคา ณ วันสิ้นงวด 31 ธ.ค.60 อยู่ที่ระดับ 65 บาท
พร้อมทั้งเตรียมปันผลจากกำไรสะสม เป็นเงินสด 0.15 บาท ขึ้นเครื่องหมาย XD วันที่ 4 พ.ค.61 กำหนดจ่ายเงินปันผลวันที่ 24 พ.ค.61